ભક્તિ એ એવી એક શક્તિ છે જેના આવ્યા બાદ પૂર્ણ પ્રાપ્તિનો અનુભવ થાય છે. હવે કશુ મેળવવાનું રહેતું નથી, ભક્તિ વિશે વિચારીએ ત્યારે નારદ ઋષિનો ઉલ્લેખ અવશ્ય કરવો પડે, ભગવાન પ્રતિ સ્નેહ અને ભગવાનના સંતાનો તરફ પ્રેમ. આ ભાવના જાગે એટલે સમજવું ભક્તિના પ્રારંભની શરૂઆત થઈ. ભક્તિનું પ્રથમ લક્ષણ, માણસ દરેક પરિસ્થિતિમાં આત્મસંતુષ્ટ અને પ્રસન્ન નજરમાં આવશે.ઈશ્વર પ્રતિ સમર્પિત ભાવ દેખાશે. જે વ્યક્તિ ભક્તિમાં ભગવાન પ્રતિ સમર્પિત થઈ હોય તેના મસ્તકમાં શીતળતા રહેશે. શાંત અને શીતળ – cool collected, તેની વાણીમાં માધુર્ય – મીઠાશ રહેશે, તે હંમેશા પ્રભુ પ્રત્યે આભારની ભાવનાથી વર્તાવ કરશે. ફરિયાદ નહિ કરે.